רם הרשטין

רם הרשטין (נולד ב-1968) הוא איש ניהול, פרופסור לשיווק ולמיתוג ומשורר. שימש דקאן הפקולטה למנהל עסקים במרכז האקדמי למשפט ולעסקים ברמת גן כפרופסור חבר. נולד וגדל בגבעתיים. נשוי ואב לשלושה ילדים. גר בזיכרון יעקב. הוא דור שלישי לניצולי שואה מהעיר קרסנושילץ (פולין) והנובר (גרמניה) ודור רביעי למתיישבי היישוב היהודי בחברון. במהלך שירותו הצבאי כמפקד כיתה בבית הספר למקצועות החי"ר של חיל האוויר במערך הנ"מ, נפצע ועבר תהליך שיקום ממושך. הרשטין הוא בוגר לימודי תואר ראשון במנהל עסקים במכללה למינהל (1993), תואר שני בהנדסת תעשייה וניהול (התמחות בניהול רפואי) באוניברסיטת בן-גוריון (1995) ותואר שלישי בשיווק באוניברסיטת מידלסקס בלונדון(אנ') (1998). לאחר סיום הדוקטורט נקלט כחבר סגל במחלקה למינהל עסקים במרכז האקדמי רופין. בהמשך קודם לתפקיד ראש תחום השיווק בלימודי תואר ראשון ותואר שני. מאוחר יותר, מונה לשמש כראש התוכנית לתואר שני במינהל עסקים במרכז האקדמי לנדר בירושלים. בשנת 2008 קודם על ידי המועצה להשכלה גבוהה לדרגת פרופסור חבר. בהמשך מונה לשמש כסגן דקאן הפקולטה למנהל עסקים במרכז האקדמי למשפט ולעסקים ברמת גן וכדקאן הפקולטה. בין השאר, עסק הרשטיין בנושאים של שיווק עירוני ומותגים פרטיים. שלושה ממאמריו זכו בפרסים בכנסים בתחום השיווק והניהול[דרוש מקור]. לאורך השנים פרסם כתבות ומאמרי דעה בעיתונות הכלכלית ובאתרי אינטרנט חדשותיים בישראל בתחום המיתוג והשיווק. הרשטין משמש כיועץ עסקי ושיווקי לחברות בישראל בתחומי הקמעונאות, המזון, הפיננסים, הבריאות, החקלאות וכן בסקטור המוניציפלי. שימש כחונך מקצועי למנהלי מותגים של חברות מקומיות ובינלאומיות הפועלות בישראל. כמו כן, העביר הדרכות מקצועיות בקרב עובדי משרד החוץ בנושא מיתוג מדינות. היה שותף בפרויקטים בינלאומיים למיתוג ערים ומחוזות בניגריה, בסין, בליטא ובבולגריה, חלקם בשיתוף משרד החוץ. מחקר המותגים הלא אהודים, שראה אור בשנת 2014, מבוסס על מדד חברתי שבנה הרשטין. במסגרת המדד, מדורגות עשר החברות הפחות אהודות בישראל, זאת, מתוך כוונה להצביע על בעיתיות בניהול ובתפקוד של חברות ישראליות וכמו כן, כדי להעלות את המודעות ואת הצורך במעקב ובפיקוח אחר חברות ישראליות ומותגים הנדרשים לעמוד בסטנדרטי איכות תחרותיים. הרשטין מעביר, בהתנדבות, ימי עיון והדרכות לבני-נוער, להורים, למורים ולפנסיונרים, שמטרתם לחנך לצריכה נבונה ולצמצום פערים בחברה הישראלית. הרשטין פרסם שני ספרי שירה ועשרות משיריו ראו אור בבמות ספרותיות שונות. יצירתו היא חברתית באופייה ומשלבת יהדות, זהות ישראלית וזיכרון השואה. כמה משיריו תורגמו לאנגלית ולספרדית בתרגומה של המשוררת טל איפרגן. ניהול המותג - פיתוח אסטרטגיות תדמית מותג, הוצאת צ'ריקובר, 2000 מיתוג המודרני - גישות שיווקיות בניהול מותגים, הוצאת גלובס, 2004 עסק קטן - הצלחה גדולה, הוצאת מטר, 2011 עובדים עליכם בעיניים, הוצאת מטר, 2013 Creating & Managing Brand Image, Lambert Academic Publishing, 2015 עונות, הוצאת אשכולות פואטיקה, עורך: שוקי גוטמן, 2020 אנשי הקוקוריקו, הוצאת אשכולות פואטיקה, עורך: שוקי גוטמן, 2022 רם הרשטין, ברשת החברתית LinkedIn רם הרשטין, באתר גוגל סקולר פרופ' רם הרשטין באתר המרכז האקדמי למשפט ולעסקים מירב קריסטל, הסודות שאנשי השיווק לא רוצים שצרכנים יגלו, באתר ynet, 9 באוגוסט 2013 רם הרשטין, מקימים עסק? טיפים לשיווק ומיתוג העסק הקטן, באתר TheMarker‏, 18 במרץ 2014 רם הרשטיין, הצד האפל של אירוח האולימפיאדה, באתר כלכליסט, 5 באוגוסט 2016 כבר לא אלופי העולם בסלחנות, באתר ישראל היום מגזין סטטוס, למתג את ישראל, באתר ynet, 2 בינואר 2010 החרמת המונדיאל היא גול עצמי למאבק בטרור, באתר מאקו רם הרשטין, חנויות העודפים יצילו את המותגים, באתר TheMarker‏, 19 בנובמבר 2017 מותג, מיתוג, באתר אנציקלופדיה של הרעיונות עדי דברת, מחירים גבוהים ותנאים מוגזמים: חברת החשמל - השנואה ביותר בישראל, באתר TheMarker‏, 27 בספטמבר 2014 אינדקס שירה: רם הרשטין, אינדקס יוצרים באתר של נילי דגן רשימת הפרסומים של רם הרשטין, באתר קטלוג הספרייה הלאומית רם הרשטין, באתר אוצר הספרות העברית רם הרשטין באתר הספרייה העברית ברלין רם הרשטין, באתר ויקיתרבות: משוררים עבריים על יצירתו: חגית בת אליעזר, על שיריו של רם הרשטין, באתר יקום תרבות החלטות מישיבת המועצה להשכלה גבוהה השתים-עשרה (עמ' 5), ‏12 בנובמבר 2013